EL CASTELL D'ALAQUÀS ACULL LA PRESENTACIÓ DE LA VIIa FESTA DE LA CARXOFA             QUE SE CELEBRARÀ DEL 22 AL 24 DE MARÇ
07/03/2024

# EL CASTELL D'ALAQUÀS ACULL LA PRESENTACIÓ DE LA VIIa FESTA DE LA CARXOFA QUE SE CELEBRARÀ DEL 22 AL 24 DE MARÇ

*   07/03/2024
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21822

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21822%2F0&title=Ajuntament%20d%27Alaqu%C3%A0s.%20Premsa.EL%20CASTELL%20D%27ALAQU%C3%80S%20ACULL%20LA%20PRESENTACI%C3%93%20DE%20LA%20VIIa%20FESTA%20DE%20LA%20CARXOFA%20QUE%20SE%20CELEBRAR%C3%80%20DEL%2022%20AL%2024%20DE%20MAR%C3%87)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21822/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21822/07032024whatsapp_image_2024-03-07_at_10_01_02_Form_4.jpg)](https://www.alaquas.org/ficheros/documentos/2024/2/21822/07032024whatsapp_image_2024-03-07_at_10_01_02_Form_10.jpg "<a href='https://www.alaquas.org/ficheros/documentos/2024/2/21822/07032024whatsapp_image_2024-03-07_at_10_01_02_Form_10.jpg' target=_blank><i class='fa fa-external-link' aria-hidden='true'></i>.EL CASTELL D'ALAQUÀS ACULL LA PRESENTACIÓ DE LA VIIa FESTA DE LA CARXOFA             QUE SE CELEBRARÀ DEL 22 AL 24 DE MARÇ</a>")

La festa tindrà lloc a la plaça de la Constitució, junt al Castell d'Alaquàs. El dia gran serà el diumenge 24 de març

El Castell d’Alaquàs va acollir ahir dimecres 6 de març la presentació de la VIIa Festa de la Carxofa que tindrà lloc el cap de setmana del 22 al 24 de març amb una proposta cultural i gastronòmica que té per objectiu promocionar Alaquàs i el Cant de la Carxofa, la seua cultura i tradició en un entorn únic com és el Castell d’Alaquàs.

En l’acte van estar presents l’Alcalde d’Alaquàs, Toni Saura, la Regidora de Festes i Comerç, Sandra Conde, la presidenta de l’Associació d’Amics i Amigues del Cant de la Carxofa, Marieta Alfonso i va ser conduït per l’alaquaser Paco Pons. Van intervindre a més la presidenta de l’Associació de Comerciants d’Alaquàs CAdA, Susana García, la presidenta de Mans Artesanes d’Alaquàs, Ana, la directora de les oficines de Caixa Popular a Alaquàs, Pilar Molina, el president de l’Associació d’Hostaleria i Restauració d’Alaquàs AHORA, Sebastián Romero, representants d’alguns dels restaurants que hi participaran i l’empresa que s’ha encarregat del disseny gràfic i la comunicació de la festa.

L’Alcalde d'Alaquàs va felicitar l’associació per aquesta festa que “esperem amb expectació perquè estem convençuts que serà un esdeveniment de gran èxit com va ser la passada edició, consolidant-se en el calendari com una cita turística imprescindible en tota la Comunitat Valenciana en un marc incomparable com és el Castell d’Alaquàs”. A més, va destacar el treball realitzat en els últims mesos per tal d’aconseguir que el Cant de la Carxofa siga reconegut com a Bé d’Interés Cultural Immaterial (BIC). Marieta Alfonso va insistir per la seua part en què “hem de continuar incansables per apropar la tradició fent innovació i posant en valor el cant generant reclam turístic. La carxofa és el cor que bateja tot un poble”.

**La carxofa com a protagonista**

Sota el lema ‘La carxofa també és teua’, l’Associació d’Amics i Amigues del Cant de la Carxofa ha dissenyat un programa en el qual destaca la nova zona gurmet de l'esdeveniment amb la presència de deu restaurants que serviran les seues pròpies tapes de carxofa. D’Alaquàs estaran presents Restaurant Quarta Torre (Hotel Plaza), Nova Terreta, Restaurant Galeta, La Cuina de Gemma, La Sequieta i Bar Pardala. Des de València i Torrent participaran els restaurants Flama, Raro, Casa Baldo 1915 i Farigola&Menta. Hi haurà també un concurs de tapes previst durant la jornada del diumenge que serà avaluat per un jurat professional format per la directora de Guia Hedonista, Paula Pons, la periodista de Las Provincias, María José Carchano, el prescriptor d’esmorzars, Joan Ruiz i la presidenta de CAdA, Susana García.

En l’edició d’enguany destaca també el Passaport Carxofa impulsat junt amb l’Associació de Comerciants Associats d'Alaquàs (CAdA), que estarà actiu fins al 12 de març amb l'objectiu de promoure el comerç local. Els passaports amb segell entraran en el sorteig de 100 tapes gratis.

Dins del recinte, estaran presents també una representació de comerciants i artesanes. Perfumarte, Cucadas de Mara, Mis tres patitos, Jara Moda, Papelería Aguña, La Bonita, Lencería Flori i Carnicería Cervera exposaran roba infantil, perfums i llibres. Les artesanes Carmeleta, Matilda’s, Ana Laura, Natta Design, La Azotea de Imeta, Mi Peke Koalilla, Artesani, Lalalacristinitas Crap, Tololas Complementos y Dulces Aida, vendran rebosteria, bijuteria i el millor vermú artesanal.

**Una festa per a tota la família**

La festa es completa amb una exposició fotogràfica en el Castell d’Alaquàs sobre el Cant de la Carxofa que comptarà amb la col·laboració de l’Associació Fotogràfica d’Alaquàs AFALAQUÀS i un lectura de poesia a càrrec de Poetes Alaquàs per al divendres 22 de març.

El dia 23 de març a les 18 hores hi haurà un concert per a xiquetes i xiquets a càrrec de Astral Kids i per la nit una torrà de carn i carxofa seguida de l’actuació de La Golferia. El diumenge 24 de març, el dia gran, hi  haurà actuacions culturals i musicals a càrrec de Thíasos i el Grup de Danses l’Olivar i de dansa amb el grup d’arrels africanes Baobab.